VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ, VYKDANT TRIUKŠMO, KYLANČIO ATLIEKANT STATYBOS DARBUS GYVENAMOSIOSE PATALPOSE IR GYVENAMOSIOSE TERITORIJOSE, KONTROLĖS VYKDYMO TAISYKLIŲ PATVIRTINIMO

2018 m. rugsėjo 25 d. Nr. A27(1)-2408

Vilnius

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu ir 2018 m. balandžio 4 d. Lietuvos Respublikos Vyriausybės nutarimo Nr. 321 „Dėl Lietuvos Respublikos triukšmo valdymo įstatymo įgyvendinimo“ 1.2 ir 3.4 punktais:

1.	T v i r t i n u Triukšmo šaltinių valdytojų, kurie nėra ūkio subjektai, planinių patikrinimų, vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo taisykles (pridedama).

2.	P r i p a ž į s t u netekusiais galios Vilniaus rajono savivaldybės administracijos direktoriaus 2017 m. kovo 13 d. įsakymą Nr. A27(1)-557 „Dėl triukšmo šaltinių valdytojų, kurie nėra ūkio subjektai, planinių patikrinimų taisyklių patvirtinimo“, Vilniaus rajono savivaldybės administracijos direktoriaus 2017 m. gruodžio 15 d. įsakymą Nr. A27(1)-3216 „Dėl 2017 m. kovo 13 d. Vilniaus rajono savivaldybės administracijos direktoriaus įsakymo Nr. A27(1)-557 dalinio pakeitimo“ bei Vilniaus rajono savivaldybės administracijos direktoriaus 2018 rugpjūčio 23 d. įsakymą Nr. A27(1)-2116 „Dėl triukšmo šaltinių valdytojų veiklos planinių ir neplaninių patikrinimų, vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo taisyklių patvirtinimo“.

3.	P a v e d u Ūkio skyriui bei Viešųjų ir tarptautinių ryšių skyriui paskelbti šį įsakymą Teisės aktų registre bei Vilniaus rajono savivaldybės administracijos tinklalapyje.

Administracijos direktorė	Liucina Kotlovska

PATVIRTINTA

Vilniaus rajono savivaldybės

administracijos direktoriaus

2018 m. rugsėjo 25 d.

įsakymu Nr. A27(1)-2408

TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ, VYKDANT TRIUKŠMO, KYLANČIO ATLIEKANT STATYBOS DARBUS GYVENAMOSIOSE PATALPOSE IR GYVENAMOSIOSE TERITORIJOSE, KONTROLĖS VYKDYMO TAISYKLĖS

I SKYRIUS

BENDROSIOS NUOSTATOS

1.	Triukšmo šaltinių valdytojų, kurie nėra ūkio subjektai, planinių patikrinimų, vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo taisyklės (toliau - Taisyklės) nustato statybos darbus Vilniaus rajono savivaldybės gyvenamosiose patalpose ir gyvenamosiose teritorijose atliekančių triukšmo šaltinių valdytojų, kurie nėra ūkio subjektai, planinių patikrinimų atlikimo tvarką ir trukmę, planuojamų tikrinti triukšmo šaltinių valdytojų sąrašų sudarymo kriterijus.

2.	Taisyklių tikslas – reglamentuoti veiklos, kurią vykdant gyvenamosiose patalpose ir teritorijose skleidžiamas triukšmas, valdymą, siekiant apsaugoti žmonių sveikatą bei aplinką nuo neigiamo triukšmo poveikio ir užtikrinti žmonių gyvenimo kokybę.

3.	Triukšmo šaltinių valdytojų, kurie nėra ūkio subjektai, planiniai patikrinimai atliekami vadovaujantis Lietuvos Respublikos viešojo administravimo įstatymu, Lietuvos Respublikos triukšmo valdymo įstatymu, kitais norminiais teisės aktais, reglamentuojančiais triukšmo valdymą, ir šiomis Taisyklėmis.

4.	Triukšmo šaltinių valdytojų, kurie yra ūkio subjektai, planiniai ir neplaniniai statybos darbų patikrinimai atliekami vadovaujantis Lietuvos Respublikos viešojo administravimo įstatymo 364 straipsniu.

5.	Taisyklėse vartojamos sąvokos:

5.1.	Gyvenamoji teritorija – teritorija, kuri pagal teritorijų planavimo dokumentuose ar žemės valdos projektuose nustatytą žemės naudojimo būdą laikoma vienbučių ir dvibučių gyvenamųjų pastatų teritorija arba daugiabučių gyvenamųjų pastatų ir bendrabučių teritorija.

5.2.	Gyvenamosios patalpos – patalpos, kurios pagal nekilnojamojo turto kadastre įrašytus duomenis laikomos gyvenamosios paskirties patalpomis.

5.3.	Kitos Taisyklėse vartojamos sąvokos atitinka Lietuvos Respublikos nekilnojamojo turto kadastro įstatyme, Lietuvos Respublikos statybos įstatyme, Triukšmo valdymo įstatyme ir kituose nekilnojamųjų daiktų registravimą, statybą, teritorijų planavimą, triukšmo valdymą ir viešąjį administravimą reglamentuojančiuose įstatymuose ir Lietuvos Respublikos Vyriausybės nutarimuose vartojamas sąvokas.

II SKYRIUS

PLANUOJAMŲ TIKRINTI TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, SĄRAŠŲ SUDARYMO KRITERIJAI

6.	Sąrašas sudaromas atsižvelgus į šiuos kriterijus:

6.1.	statybos darbų rūšis bei pobūdį;

6.2.	numatomų statybos, remonto darbų terminus;

6.3.	numatomą triukšmo lygį;

6.4.	planuojamą triukšmo trukmę per parą;

6.5.	triukšmo mažinimo priemones;

6.6.	fizinių ar juridinių asmenų, viešojo administravimo subjektų skundus ar pranešimus dėl triukšmo valdymo reikalavimų pažeidimų.

III SKYRIUS

PLANINIŲ PATIKRINIMŲ ATLIKIMO TVARKA IR TRUKMĖ

7.	Statybos darbus atliekantys triukšmo šaltinių valdytojai (toliau – triukšmo šaltinių valdytojai) ne vėliau kaip prieš 7 kalendorines dienas iki statybos darbų pradžios privalo pateikti Vilniaus rajono savivaldybės administracijai (toliau - Administracija) nustatytos formos pranešimą (Taisyklių 1 priedas), kuriame turi būtų nurodoma:

7.1.	informacija apie triukšmo šaltinių naudojimo vietą;

7.2.	planuojamas triukšmo lygis ir jo trukmė per parą;

7.3.	triukšmo mažinimo priemonės.

8.	Nepateikus Taisyklių 7 punkte nurodyto pranešimo darbai negali būti pradėti, o jau pradėti turi būti nedelsiant sustabdyti.

9.	Administracija, gavusi pranešimą apie planuojamus statybos, remonto, montavimo darbus gyvenamosiose patalpose ir gyvenamosiose teritorijose, atsižvelgdama į kriterijus, nurodytus Taisyklių 6 punkte, Administracijos direktoriaus pavedimu tvirtina planuojamų tikrinti triukšmo šaltinių valdytojų, kurie nėra ūkio subjektai, sąrašą (toliau - Sąrašas) bei atlikdama patikrinimus atlieka šiuos veiksmus:

9.1.	kaupia gautą informaciją, ją sistemina, analizuoja ir teikia pasiūlymus triukšmui mažinti;

9.2.	teikia reikalavimus triukšmo šaltinių valdytojams triukšmo prevencijos ir mažinimo priemonėms įgyvendinti;

9.3.	triukšmo šaltinių valdytojams siūlo pašalinti nustatytus trūkumus, pateikti papildomą informaciją;

9.4.	kontroliuoja, kaip įgyvendinamos nurodytos triukšmo mažinimo priemonės;

9.5.	nustačiusi Taisyklių reikalavimų pažeidimus, pagal Lietuvos Respublikos administracinių nusižengimų kodeksą pradeda administracinio nusižengimo teisenos veiksmus dėl Lietuvos Respublikos triukšmo valdymo įstatymo ir kitų teisės aktų, reglamentuojančių triukšmo valdymą, nevykdymo ar pažeidimo.

10.	Sąrašas ir jo pakeitimai skelbiami Vilniaus rajono savivaldybės internetinėje svetainėje.

11.	Prieš triukšmo šaltinių valdytojų veiklos planinį patikrinimą, likus ne mažiau kaip 5 darbo dienoms, Administracija informuoja triukšmo šaltinių valdytojus apie numatomą vykdyti patikrinimą, nurodydama planuojamo patikrinimo laiką bei pagrindą.

12.	Planiniai patikrinimai atliekami ne rečiau kaip kartą per statybos darbų numatytą laikotarpį.

13.	Planinio patikrinimo ilgiausia trukmė 5 darbo dienos nuo patikrinimo pradžios, kai statybos darbų triukšmo kontrolierius prisistato tikrinamam triukšmo šaltinių valdytojui. Planinio patikrinimo trukmė gali būti pratęsta, bet ne daugiau kaip iki 10 darbo dienų. Tikrinimas laikomas baigtu, kai surašomas ir tinkamai įforminamas patikrinimo aktas (Taisyklių 2 priedas).

IV SKYRIUS

TRIUKŠMO, KYLANČIO ATLIEKANT STATYBOS DARBUS GYVENAMOSIOSE PATALPOSE IR GYVENAMOSIOSE TERITORIJOSE, KONTROLĖ

14.	Administracija gavusi Taisyklių 7 p. nurodytą pranešimą, įvertina, ar pranešime nurodytas planuojamų statybos darbų laikas atitinka Administracijos nustatyto statybos darbų pradžios ir pabaigos laiko reikalavimus, ar jame pateikta Taisyklių 7 p. nurodyta informacija. Administracija, nustačiusi pranešimo apie planuojamus statybos darbus trūkumų, ne vėliau kaip per 5 darbo dienas nuo Taisyklių 7 p. nurodyto pranešimo pateikimo kreipiasi į pranešimą pateikusius asmenis, prašydama ne vėliau kaip per 5 darbo dienas nuo triukšmo šaltinių valdytojų informavimo apie nustatytus trūkumus patikslinti ar pateikti trūkstamą informaciją.

15.	Triukšmo šaltinių valdytojų, kurie nėra ūkio subjektai, neplaniniai statybos darbų patikrinimai atliekami Administracijai gavus asmenų motyvuotų prašymų ir skundų dėl Triukšmo valdymo įstatymo ar kitų teisės aktų, reglamentuojančių triukšmo valdymą, pažeidimų, susijusių su atliekamų statybos darbų keliamu triukšmu.

16.	Iki neplaninio patikrinimo vietoje pradžios Administracija nustato, ar:

16.1.	triukšmo šaltinių valdytojai, dėl kurių atliekamų statybos darbų keliamo triukšmo skundžiamasi ar apie kurį pranešama, Administracijai yra pateikę Taisyklių 7 punkte nurodytą pranešimą;

16.2.	statybos darbai pagal skunduose ar pranešimuose pateiktą informaciją atliekami Aprašo 3 punkte nurodytame pranešime nustatytu statybos darbų atlikimo laiku; ar statybos darbai atliekami Administracijos nustatytu statybos darbų pradžios ir pabaigos laiku.

17.	Per neplaninį patikrinimą vietoje Administracija įvertina, ar statybos darbai, dėl kurių skundžiamasi ar apie kuriuos pranešama, atliekami Administracijos nustatytu statybos darbų pradžios ir pabaigos laiku, ar statybos darbų keliamo triukšmo lygis atitinka sveikatos apsaugos ministro nustatytų triukšmo ribinių dydžių reikalavimus.

18.	Neplaninis patikrinimas vietoje atliekamas iš anksto neįspėjus.

19.	Vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolę triukšmo matavimus atlieka atitikties įvertinimo įstaiga (toliau – Laboratorija), kuri turi turėti galiojantį Europos akreditacijos organizacijai priklausančios akreditavimo įstaigos išduotą akreditavimo pažymėjimą, suteikiantį teisę atlikti triukšmo ribinių dydžių triukšmo rodiklių matavimus.

20.	Triukšmo matavimo datą ir laiką Administracija derina su Laboratorija ir nustato atsižvelgdamos į triukšmo šaltinių, dėl kurių skleidžiamo triukšmo skundžiamasi ar apie kurį pranešama, veikimo sąlygas bei triukšmo matavimams tinkamas meteorologines sąlygas. Triukšmo matavimo data ir laikas su Laboratorija suderinami likus ne mažiau kaip 3 darbo dienoms iki matavimo dienos. Triukšmo matavimo data ir laikas taip pat derinami su teritorijos ir (arba) patalpų, kuriose atliekami triukšmo matavimai ir į kurias negalima laisvai patekti, valdytojais.

21.	Triukšmo matavimai atliekami patalpose ir (arba) teritorijose, kuriose privaloma laikytis nustatytų triukšmo ribinių dydžių. Triukšmo matavimai gali būti atliekami ir papildomuose taškuose triukšmo šaltinių artimojoje aplinkoje ir (arba) garso sklidimo kelyje, kai reikia nustatyti konkretaus triukšmo šaltinio valdytojo valdomų triukšmo šaltinių triukšmą (specialųjį garsą). Triukšmo matavimai atliekami dalyvaujant Administracijos valstybės tarnautojams, pareigūnams ar darbuotojams, dirbantiems pagal darbo sutartį, įgaliotiems vykdyti Triukšmo valdymo įstatymo 13 straipsnio 2 dalies 9 punkte nurodytą triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolę.

22.	Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės metu nustačius triukšmo ribinių dydžių viršijimą dėl skirtingų triukšmo šaltinių valdytojų valdomų triukšmo šaltinių triukšmo, kiekvieno triukšmo šaltinio valdytojo valdomų triukšmo šaltinių triukšmas (specialusis garsas) matavimo vietoje negali viršyti triukšmo lygio Lk (dB), kuris apskaičiuojamas pagal formulę:

Šioje formulėje:

Lrib. d. – triukšmo ribinis dydis, dB;

n – triukšmo šaltinių valdytojų, kurių valdomų triukšmo šaltinių triukšmo lygis matavimo vietoje yra didesnis nei Lrib.d. sumažintas 10 dB, skaičius.

23.	Triukšmo matavimų protokolus Laboratorija Administracijai pateikia ne vėliau kaip per 3 darbo dienas nuo matavimų atlikimo dienos. Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės metu triukšmo matavimų neapibrėžtys vertinamos triukšmo šaltinių valdytojų naudai.

24.	Administracijai per patikrinimą nustačius Taisyklių reikalavimų pažeidimų, triukšmo šaltinių valdytojams pateikiami reikalavimai pateikti Administracijai pranešimą, kuriame būtų Taisyklių 7 p. nurodyta informacija, statybos darbus atlikti Administracijos nustatytu statybos darbų pradžios ir pabaigos laiku bei laikytis sveikatos apsaugos ministro nustatytų triukšmo ribinių dydžių reikalavimų. Administracijos reikalavimus triukšmo šaltinių valdytojai turi įvykdyti per Triukšmo valdymo įstatymo 22 straipsnio 4 dalies 3 ir 4 punktuose ir 5 dalyje nurodytus terminus, kurie pradedami skaičiuoti nuo reikalavimų pateikimo dienos.

25.	Pasibaigus Taisyklių 25 punkte nurodytam terminui Administracijos triukšmo šaltinių valdytojams pateiktiems reikalavimams įvykdyti, per mėnesį atliekamas pakartotinis neplaninis patikrinimas. Pakartotinis neplaninis patikrinimas vietoje atliekamas iš anksto neįspėjus.

26.	Pakartotinio neplaninio patikrinimo metu nustačius, kad neįgyvendinti Taisyklių 25 punkte nurodyti triukšmo prevencijos ir mažinimo priemonių įgyvendinimo reikalavimai, pagal Lietuvos Respublikos administracinių nusižengimų kodeksą pradedama administracinio nusižengimo teisena dėl Triukšmo valdymo įstatymo ir kitų teisės aktų, reglamentuojančių triukšmo valdymą, nevykdymo ar pažeidimo.

V SKYRIUS

BAIGIAMOSIOS NUOSTATOS

27.	Triukšmo šaltinių valdytojai privalo laikytis nustatytų triukšmo ribinių dydžių, leidžiamo statybų darbų pradžios ir pabaigos laiko nustatymo ir užtikrinti, kad naudojamų įrenginių triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių, netrikdyti viešosios rimties.

28.	Triukšmo šaltinių skleidžiamo triukšmo matavimai atliekami šių Taisyklių bei kitų teisės aktų nustatyta tvarka. Vertinant triukšmą gali būti remiamasi ir kitais įrodymais (liudytojų, nukentėjusiųjų parodymai, garso, vaizdo įrašai ir panašiai).

29.	Taisyklėse nustatytų reikalavimų laikymosi kontrolę užtikrina Vilniaus rajono savivaldybės administracija. Teisę surašyti administracinių nusižengimų protokolus už Taisyklių nesilaikymą turi Vilniaus rajono savivaldybės administracijos direktoriaus įgalioti specialistai ir Lietuvos Respublikos administracinių nusižengimų kodekse nurodyti pareigūnai.

30.	Šių Taisyklių reikalavimus pažeidę asmenys atsako Lietuvos Respublikos administracinių nusižengimų kodekso nustatyta tvarka.

___________________________

Triukšmo šaltinių valdytojų, kurie nėra ūkio subjektai, planinių patikrinimų, vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo taisyklių 1 priedas

____________________________________________________________

(juridinio asmens pavadinimas arba fizinio asmens vardas ir pavardė)

_________________________________________________________________________

(buveinės arba gyvenamosios vietos adresas, tel. numeris, el. pašto adresas)

Vilniaus rajono savivaldybės administracijai

PRANEŠIMAS

201 - ____ - ____

Vilnius

Atsižvelgdamas (-a) į Lietuvos Respublikos triukšmo valdymo įstatymo 14 straipsnio 2 dalį, teikiu šią informaciją:

1. __________________ planuoju pradėti _____________________________________________

(data)	(statybos, remonto, montavimo)

darbus gyvenamojoje vietovėje ______________________________________________________

________________________________________________________________________________

2. Planuojamas triukšmo lygis _______________________________________________________

3. Planuojama triukšmo trukmė per parą _______________________________________________

4. Bus įgyvendintos šios triukšmo mažinimo priemonės: __________________________________

________________________________________________________________________________

________________________________________________________________________________

Informaciją norėčiau gauti: __________________________________________________________

_____________	__________________________

(parašas)	(vardas ir pavardė)

Triukšmo šaltinių valdytojų, kurie nėra ūkio subjektai, planinių patikrinimų, vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo taisyklių 2 priedas

VILNIAUS RAJONO SAVIVALDYBĖS ADMINISTRACIJA

TRIUKŠMO ŠALTINIO VALDYTOJO VEIKLOS PLANINIO PATIKRINIMO

AKTAS

20____ - ____ - ____ Nr.

Vilnius

Atsižvelgdamas į Triukšmo šaltinių valdytojų, kurie nėra ūkio subjektai, planinių patikrinimų, vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo taisyklių 13 punktą, atlikau Triukšmo šaltinio valdytojo planinį, neplaninį (pabraukti) patikrinimą ir nustačiau, kad statybos (remonto) darbai atliekami gyvenamojoje vietovėje, esančioje adresu:

_______________________________________________________________________________,

(adresas)

kuri priklauso ____________________________________________________________________

(asmens duomenys)

Nustatytos atliekamų darbų apimtys (pvz.: statybos, remonto, montavimo, griovimo):

________________________________________________________________________________

Nustatytas atliekamų darbų pobūdis:

________________________________________________________________________________

________________________________________________________________________________

Nustatyti naudojami triukšmo šaltiniai:

________________________________________________________________________________

________________________________________________________________________________

Nustatyti darbus atliekantys statytojai (rangovai) ar asmenys: ________________________________________________________________________________

________________________________________________________________________________

Pažeidimų nenustatyta / nustatyti pažeidimai : ________________________________________

________________________________________________________________________________

________________________________________________________________________________

________________________________________________________________________________

__________________ _________________________________________________

(parašas) (pareigos, vardas ir pavardė)